Back Pages

Back Pages er det 17. studioalbumet til America, gitt ut 26. juli 2011 på eOne. Albumet er det første studioalbumet til bandet med coverversjonar av nokre av favorittlåtskrivarane deira. Albumet har gjesteopptredenar av Mark Knopfler og Van Dyke Parks.

Innspeling
Back Pages vart spelt inn i British Grove Studios i London, Your Place or Mine i Glendal i California, og Tracking Room og Zoomar South Studios i Nashville.

Utgiving
Back Pages vart gitt ut 26. juli 2011 av eOne. Utgivinga av Back Pages fall tilfeldigvis to dagar etter det plutselege dødsfallet til medgrunnleggjaren av America, Dan Peek.

Musikalsk stil
Den musikalske stilen på Back Pages består av den klassiske America-vokalen og akustiske gitar-lyden, akkompagnert av studiomusikarar frå Nashville, og forsterka av av nokre tidstypiske lydar, som sitar-effekten på «Woodstock» og dei «sterkt overdrivne gitareffektane» på «Time of the Season».

Plateomslag
Bilete på plateomslaget er teke av Chad Griffith og viser eit brunt skinninnbunde manuskriptalbum med notar liggjande på eit trebord. Omslaget til manuskriptalbumet inneheld tittelorda «Back» og «Pages» skilt av den stiliserte logoen til bandet.

Turnear
I 2011 spelte America 85 konsertar i USA, Canada, Italia, Frankrike, Guatemala, Honduras og Chile.

Mottaking

I meldinga si for AllMusic gav Stephen Thomas Erlewine albumet tre av fem stjerner, og noterte «den intime og vennlege» produksjonen på albumet og det nokre gonger overraskande arrangementet, og konkluderte: «Det er behageleg og engasjerande utan å vera sjølvtilfreds. Det er eit besøk hos gamle vener som framleis kan gjera noko uventa etter alle desse åra.»

I meldinga si for American Songwriter gav Rick Moore albumet tre og ei halv av fem stjerner, og kalla det «ein velgjord CD for babyboomarar og barna deira». Han rosa songutvalet for å inkludera både eldre og moderne standardar, og noterte: «Røystene og rekkjevidda til America ser ikkje ut til å ha forandra seg det minste; om noko, blir desse gutane berre betre, ettersom dei syng med den sjølvtilliten som berre alderen kan gi.»

Innhald

Medverkande
America
 Gerry Beckley – vokal, akustisk gitar
 Dewey Bunnell – vokal, akustisk gitar
med:
 Larry Beaird – banjo, akustisk gitar
 Pat Buchanan – elektrisk gitar
 Mark Knopfler – elektrisk gitar (6)
 Fred Mollin – 12-strengs akustisk gitar, perkusjon, synthesizer, korvokal  
 John Willis – akustisk gitar, elektrisk gitar
 Mike Johnson – pedalsteelgitar
 Stuart Duncan – fele, mandolin
 Larry Paxton – bassgitar
 John Jarvis – piano, Wurlitzer elektrisk piano
 Tony Harrell – harmonium, orgel, piano, synthesizer, Wurlitzer 
 Van Dyke Parks – trekkspel
 Greg Morrow – trommer, perkusjon
 Jaime Babbitt – vokal
 Jeffrey Foskett – korvokal
 Russell Terrell – korvokal

Produksjon
 Fred Mollin – produsent 
 Kyle Lehning – lydteknikar, miksing  
 Guy Fletcher – lydteknikar  
 Mark Linett – ekstra lydteknikar  
 «Teenage» Dave Salley – ekstra lydteknikar  
 Greg Calbi – mastering  
 Paul Grosso – kunstnarisk leiar  
 Andrew Kelley – kunstnarisk leiar, design  
 Chad Griffith – fotografi
 Henry Diltz – fotografi  
 Dmitri Kasterine – fotografi

Kjelder

Denne artikkelen bygger på «Back Pages» frå ,  den 20. april 2023. 
 oppgav desse kjeldene:

Kategori:Musikkalbum frå 2011
Kategori:America-album